a7d1b04a624b2dec32812054ab54ca5a
1. Husk lejekontrakten, når du vil udleje bolig
-----------------------------------------------


boligportal.dk
2020.50

Selvom loven ikke foreskriver det, bør du som udlejer altid lave en lejekontrakt mellem dig og lejer. Det gælder også selvom du udlejer til en ven eller et familiemedlem og uanset om du udlejer hele eller dele af boligen. Det skyldes, at en lejekontrakt er med til at sikre både lejer og udlejers rettigheder og kan spare begge parter for misforståelser og konflikter.


Det er vigtigt, at du har helt styr på lejekontrakten og detaljerne, inden din lejer flytter ind. Hvis du er i tvivl, kan du bruge BoligPortals [digitale lejekontrakt i typeformular A9](https://kontrakter.boligportal.dk/landing), der er udarbejdet i samarbejde med advokater og lever op til alle krav i lejeloven. Hvis ikke din lejekontrakt lever op til kravene, kan den erklæres ugyldig.


En lejekontrakt skal indeholde lejer og udlejers navn og adresse, lejemålets adresse, størrelse, inventar, stand og brugsret til ting i boligen, for eksempel vaskemaskinen. Ydermere bør en lejekontrakt indeholde overtagelsesdato, ophørsdato når der er tale om en tidsbegrænset lejeaftale, husleje, depositum, forudbetalt husleje, betalingsforhold, forbrugsudgifter og krav til vedligeholdelse af boligen. Du kan også skrive på, om det er tilladt for din lejer at have husdyr.



ca0e19e7d83d81f634c9e68013df547c
2. Få styr på depositum og forudbetalt leje, inden du udlejer bolig
-------------------------------------------------------------------


boligportal.dk
2020.50

Som udlejer har du ret til at opkræve [depositum og forudbetalt leje](https://www.boligportal.dk/info/boligudlejning/depositum/) fra din lejer. Depositum må maksimalt være tre måneders husleje (Ekskl. forbrug af el, vand og varme), og den forudbetalte leje må heller ikke overstige tre måneders husleje. Du har desuden også ret til at opkræve den første måneds husleje, inden din lejer flytter ind.


Disse poster skal sikre, at du kan istandsætte boligen, efter lejer er flyttet ud, samt at du får husleje i de sidste tre måneder, når lejeren har opsagt lejemålet – hvis I da har aftalt tre måneders opsigelse.



b6d3626f1abeefacb6687df8b9849801
3. Dokumentér lejemålets stand ved udlejning af bolig
-----------------------------------------------------


boligportal.dk
2020.50

Det kan være en god ide for både udlejer og lejer at dokumentere lejemålets stand – hvad end det drejer sig om udlejning af værelse, lejlighed eller hus. Det kan I gøre ved at fotografere fejl og mangler inden indflytning. Derudover skal der ved udlejning af hele lejemål aflæses målere i boligen, så der ved udflytning kan laves en opgørelse over, om lejer har betalt for meget eller for lidt i forbrug. Gør I dette sammen, kan det forhindre potentielle konflikter mellem jer.


Ved dokumentation af standen skal du dog være opmærksom på, at der er forskel på, om du har et eller flere lejemål. Hvis du udlejer flere lejemål, skal du afholde indflytningssyn og udfærdige en indflytningsrapport. Du skal varsle lejeren om indflytningssynet senest en uge inden afholdelse. Der er i loven ikke fastsat en frist for, hvornår indflytningssynet skal være afholdt, men et godt råd vil være at gøre det i forbindelse med nøgleoverdragelse. Husk at give lejeren indflytningsrapporten, og hvis lejer ikke er til stede, skal du senest sende indflytningsrapporten til lejer 14 dage efter indflytningssynet. Husk at overholde disse formalia – ellers mister du muligheden for at kræve, at lejer skal betale for istandsættelse.


Lejer har endvidere de første 14 dage efter indflytning til at finde fejl og mangler ved lejemålet og aflevere disse skriftligt til dig.



d3b0bcef1791b57e2b8793bc4d8232cd
4. Tidsbegrænset eller tidsubegrænset udlejning af bolig
--------------------------------------------------------


boligportal.dk
2020.50

Når det kommer til [tidsbegrænset eller tidsubegrænset leje](https://www.boligportal.dk/info/boligudlejning/tidsbegraensning-af-lejemaal/) skal du holde tungen lige i munden. Særligt i de store byer er der rigtig mange private, der udlejer deres bolig i en tidsbegrænset periode, da de selv vil have muligheden for at bo i boligen igen senere.


Som ejer af boligen, kan du udleje den i en tidsbegrænset periode, og den har som udgangspunkt ikke har nogen maksimal-længde. Tidsbegrænsningen skal bare være betinget af, at du selv skal bruge boligen eller ønsker at sælge den. Derfor er det vigtigt, at du får begrundelsen for tidsbegrænsningen noteret i lejekontrakten.


Laver du en tidsubegrænset aftale, kan du som udgangspunkt ikke opsige lejer medmindre din lejer misligholder aftalen og for eksempel holder op med at betale husleje.



32cb13f14dac394366e0b17c383e6d04
5. Fastsæt huslejen korrekt, inden du udlejer bolig
---------------------------------------------------


boligportal.dk
2020.50

En af de sværeste opgaver for private udlejere er [fastsættelse af husleje](https://www.boligportal.dk/info/boligudlejning/husleje/). Hvis du sætter lejen for højt, risikerer du, at din lejer klager til huslejenævnet. En måde du kan undgå dette på, er ved at få forhåndsgodkendt huslejen i dit lokale huslejenævn. Har du din forhåndsgodkendelse af huslejen, kan din lejer ikke klage til huslejenævnet. Med den nye lejelov blev gebyret for denne forhåndsgodkendelse sat ned til 500 kr..



9cdff425fdf74b7fdc56f5b9a663cfe3
6. Få styr på skatteregler, når du udlejer bolig
------------------------------------------------


boligportal.dk
2020.50

Hvis du udlejer en bolig, herunder et værelse, en lejlighed eller et hus, skal du huske at opgive din lejeindtægt til SKAT. Også selv om det kun er en kortvarig udlejning af din bolig. Der er forskellige regler alt efter, om du ejer boligen eller blot fremlejer et værelse eller en del af din ejerbolig. Læs mere om [skatteregler ved udlejning af bolig](https://www.boligportal.dk/info/boligudlejning/skatteregler/) her.



a2545ca0e1bd8c62e243d2d55951d8c6
7. Husk at udlevere en husorden, når du udlejer bolig
-----------------------------------------------------


boligportal.dk
2020.50

Det kan også være en rigtig god idé at udlevere en husorden, når de nye lejere modtager nøglerne til dit lejemål. Med husordenen får du mulighed for at fortælle lejerne, hvad du forventer af dem. Ligger dit lejemål eksempelvis i en opgang, kan det være, der er aftaler for ro og orden og aftaler om tidspunkter for brug af vaskekælderen, som dine nye lejere skal kende til. Med andre ord er en god husorden med til at sørge for ro og orden, og sikrer desuden, at dine lejere kender til regler og aftaler, og at de får et godt forhold til deres nye naboer.



a8a697a8e6ebf87aefe96f4cb5611770
8. Kommunikér med lejer via e-mail
----------------------------------


boligportal.dk
2020.50

Aftal med lejer, at al kontakt foregår elektronisk, så du kan kommunikere med lejer via e-mail. Det er oftest det nemmeste for både dig og lejeren. At kontakten skal foregå elektronisk kan med fordel skrives ind i lejekontrakten. Derudover er det rart for lejeren, at du svarer på henvendelser, så hurtigt du kan. Har du meget at se til, kan det nemt blive nedprioriteret, men for lejeren kan et dryppende vandrør være meget stressende. Det er også i din interesse, at der bliver passet godt på lejemålet.



73d1c85fd058101fdf6ecd15da698b5d
9. Respektér lejers ejendomsret
-------------------------------


boligportal.dk
2020.50

Når du som udlejer vælger at udleje en bolig, overdrager du samtidig den private ejendomsret til din lejer, og det betyder med andre ord, at lejeren har ret til privatliv. Derfor skal et eventuelt besøg altid bakkes op af en god grund og varsles i god tid. Skal du aﬂæse vand- og varme kan det eksempelvis være en god grund.



75cefd6d37e9875066cc7df4e3b719c8
10. Hold lejer orienteret
-------------------------


boligportal.dk
2020.50

Hold din lejer orienteret om, hvad der foregår i ejerforeningen, hvis du er medlem af sådan én. Invitér eventuelt lejeren med til møder i ejerforeningen.



fad24606f9045570234d9b28c8b6cb8e
11. Udlejning af bolig under salg
---------------------------------


boligportal.dk
2020.50

Hvis du skal udleje en bolig der er til salg, skal du tænke på følgende:


* Du skal fastsætte huslejen ud fra gældende regler for omkostningsbestemt leje samt skatteregler for fast udlejning af bolig. Læs mere om **[fastsættelse af husleje](http://www.boligportal.dk/info/boligudlejning/husleje/)** eller **[skatteregler ved udlejning af bolig](http://www.boligportal.dk/info/boligudlejning/skatteregler/)**.
* Hvordan du fastsætter lejeperioden. Læs nærmere om [**lejeperiode og opsigelse**.](http://www.boligportal.dk/info/boligudlejning/lejeperiode-og-opsigelse/)


Husk, at salg ikke er en gyldig årsag for udlejer til at opsige en løbende lejeaftale. Skal du selv benytte boligen (til egen beboelse), kan du opsige lejeaftalen med et års varsel. Får du boligen solgt, overtager køber imidlertid som udgangspunkt din rolle i den gældende lejeaftale med lejer. Køber kan således forsøge at opsige lejer med et års varsel for selv at anvende boligen til beboelse. Hvis lejeren modsiger sig dette, skal sagen afgøres ved boligretten.


Hvad angår lejeperioden, indgås der ofte en tidsbegrænset aftale med gensidig kort opsigelsesvarsel, eksempelvis en til tre måneder ved salg eller ønsket fraflytning. Der er dog ikke hjemmel i lejeloven for denne type aftale, da lejeloven er baseret på, at en lejer, der overholder sin del af aftalen om betaling af husleje, vedligeholdelse af lejemål osv., ikke kan opsiges af udlejer. En gensidig aftale mellem dig og lejer om tre måneders opsigelse beror derfor på, at lejeren vælger at efterleve dit ønske om opsigelse, når den tid kommer. Modsætter de sig at fraflytte lejemålet, skal sagen afgøres i boligretten, hvor praksis tages ud fra lejeloven.


Der er potentielt en del faldgruber ved udlejning af boliger under salg, så det kan anbefales at tage en boligadvokat eller ejendomsmægler med på råd, inden du annoncerer boligen til leje.



7198554d3d44128a3e0d891afc512a0a
12. Frygt ikke for mange henvendelser på din bolig
--------------------------------------------------


boligportal.dk
2020.50

Når du har oprettet en bolig hos BoligPortal, kan du filtrere blandt de lejere, der har kontaktet dig, ud fra alder, beskæftigelse m.m.. Derved kan du hurtigt skabe dig et overblik og kontakte de lejere, der er relevante for dig. Du skal dermed ikke frygte, at du får for mange henvendelser og mister overblikket. Når du har fundet den rigtige lejer og du markerer lejemålet som udlejet, vil systemet desuden automatisk sende et høfligt afslag til de resterende boligsøgende, der har vist interesse for din bolig. Så dette skal du heller ikke bekymre dig om.


